kardosdrur/scandi-wiki huggingface dataset:
Miniaturpark Klein-Erzgebirge

Miniaturpark Klein-Erzgebirge er en miniaturepark i Oederan i Sachsen med detaljerede modeller af bygningsværker fra Erzgebirge.

Miniatureparkens historie begyndte ved starten af det 20. århundrede. Fra 1909/10 foranstaltede byens "krybbeforening" årlige julefremvisninger, hvor enkelte medlemmer dog snart lavede mere end bare modeller af Juleevangeliet. I 1924 dannede de en forening, i hvilken træskærere og andre fingernemme byggede seværdigheder fra Erzgebirge i miniature. I maj 1933 åbnede de så for offentligheden med Klein-Erzgebirge i Oederaner Stadtwald. Anden verdenskrig medførte en afbrydelse af udstillingen. I 1955 åbnede miniatureparken igen på et nyt sted i Oederaner Stadtpark.

Fremme i nutiden reklamerer Klein-Erzgebirge med at være verdens ældste miniaturepark. Med ca. 200 modeller vises Erzgebirges arkitektur og økonomi. Modellerne i størrelsesforholdet 1:25 er efter den lokale tradition lavet i træ, forsynet med håndsnittede figurer og dyr og placeret i et passende landskab. Udstillingen omfatter desuden talrige modeljernbaner og figurgrupper og scenerier drevet med vandkraft. Det samlede område er nu på 17.000 m², hvor man også finder attraktioner for børn, så som en legebondegård og fjernstyrede biler på en miniatur-"Sachsenring". Årets højdepunkt er det årlige "Nacht im Klein-Erzgebirge" (Nat i Klein-Erzgebirge).

Modeller 
Blandt de 204 modeller (status juni 2010) i Klein-Ezgebirge kan nævnes:
 Burg Kriebstein
 Daetz-Centrum, Lichtenstein
 Schloss Augustusburg
 Jagdschloss Rehefeld
 Kalkwerk Lengefeld
 Schloss Freudenstein
 Schloss Moritzburg
 Schloss Purschenstein
 Schloss Schlettau
 Schloss Wolkenstein
 Seiffener Kirche, Seiffen
 St. Annenkirche, Annaberg-Buchholz
 Wasserschloss Klaffenbach

Eksterne henvisninger 
 Klein-Erzgebirge

Miniatureparker
Seværdigheder i Tyskland
Erzgebirge
Deb Fischer

Debra Strobel "Deb" Fischer (født 1. marts 1951) er en amerikansk politiker. Hun er en senator og repræsenterer Nebraska og Det republikanske parti.

Eksterne henvisninger 

Medlemmer af Senatet i USA
Personer fra Nebraska
Holger Lübbers

Holger Peter Svane Lübbers (født 13. april 1850 i København, død 5. marts 1931 i København) var en dansk marinemaler. Langt den største del af hans produktion er friske, naturalistiske skildringer af livet i Københavns Havn eller ved Nordsjællands kyst. I tilbagevendende perioder er motiverne taget fra Vestkysten (Agger, Thyborøn). En mindre del af produktionen er skildringer fra Syditalien.

Ekstern henvisning 
 

Malere fra Danmark
Marinemalere
Danskere i 1800-tallet
Danskere i 1900-tallet
Modellpark Berlin-Brandenburg

Modellpark Berlin-Brandenburg er en miniaturepark i Berlin. På et tre hektar stort område er der opsat mere end 65 nøjagtige modeller af bygningsværker fra Berlin og Brandenburg i størrelsesforholdet 1:25. Parken befinder sig på det tidligere Ernst-Thälmann-Stadions område i Volkspark Wuhlheide.

Ideen med miniatureparken er at give publikum "et overblik over de vigtigste bygningsværker i regionen". På den måde skal den som en "rejsefører i 3D" opfordre de besøgende til at besøge de virkelige steder i Berlin og omegn.

Udover modellerne rummer parken et åbent værksted, legeplads, sansehave, urtehave og et udsigtspunkt.

Baggrund 
Arbeitsagentur Mitte gav i 2000 BUS (Bildung, Umschulung Soziales) gGmbH til opgave at bygge en miniaturepark. Målet skulle være "at tilbyde langtidsarbejdsløse en mulighed meningsfuld beskæftigelse gennem modelbyggeri af høj kvalitet". Dermed skulle indretningen "opnå ubegrænsede, ikke subventionerede arbejdspladser". Som første model byggedes Beamtentor i Gesundbrunnen af 36 medarbejdere. I tilslutning til det byggede man det indre af Oberbaumbrücke og Pergamonmuseum. I 2011 beskæftigede i alt fem værksteder i Berlin hver ca. 25 mennesker med bygning af modeller. Projektet varetages af Union Sozialer Einrichtungen (USE) gGmbH, en almennnyttig organisation, der driver værksteder for handicappede.

Modeller 
En sti rundt i parken symboliserer Berlins bygrænse, idet modeller fra Brandenburg befinder sig udenfor denne ring. I det følgende er modellerne oplistet fordelt mellem de to forbundslande (status april 2012).

Berlin 

Glienicker Brücke befinder sig mellem Berlin og Brandenburg.

Brandenburg

Litteratur 
 Daniel A. Kempken: Schlaglichter Berlin: Highlights und Kuriositäten – Tipps und Geheimtipps. 1. oplag. Books on Demand, 2009, .

Eksterne henvisninger 
 Officiel hjemmeside

Noter 

Berlin
Miniatureparker
Seværdigheder i Tyskland
Susan Collins

Susan Margaret Collins (født 7. december 1952) er en amerikansk politiker. Hun er en senator og repræsenterer Maine og Det republikanske parti.

Eksterne henvisninger 

Medlemmer af Senatet i USA
Personer fra Maine
Miniaturpark Kleine Sächsische Schweiz

Miniaturpark Die Kleine Sächsische Schweiz er en miniaturepark i Dorf Wehlen i Landkreis Sächsische Schweiz-Osterzgebirge i Sachsen. På 8.000 m² vises i alt 67 naturtro modeller af bygninger udført i lokal sandsten, klippeformationer, køretøjer og vandløb fra Sächsische Schweiz. De vigtigste modeller er af de primære seværdigheder og turiststeder i Elbsandsteingebirge. I tilknytning til parken er der desuden et åbent værksted og et billedhuggerværksted. Den privatdrevne park blev åbnet i maj 1998.

Noter

Eksterne henvisninger 

 Officiel hjemmeside

Miniatureparker
Seværdigheder i Tyskland
Etableret i 1998
Tyrkiets store nationalforsamling

Tyrkiets Store Nationalforsamling (Tyrkisk: Türkiye Büyük Millet Meclisi) også refereret til som TBMM eller Parlamentet (Turkish: Meclis) er Tyrkiet parlament, som funger som et etkammerparlamentet og har 550 pladser.

Parlamentet blev grundlagt i Ankara den 23. april 1920 i midten af den tyrkiske uafhængighedskrig. Parlamentet var grundlæggende i de bestræbelser, Kemal Atatürk og hans kolleger havde til at stifte en ny stat ud af resterne af Det Osmanniske Rige efter afslutningen på 1. verdenskrig.

Valgsystem 
Tyrkiet anvender ved valg til nationalforsamlingen D'Hondts metode sammen med en spærregrænse på ti procent. Systemet er blevet kritiseret for at holde mindre partier ud og give mere magt til de større, som eksempelvis da AKP efter valget i 2002 fik 60 % af pladserne, på trods af de kun fik 34,3 % af stemmerne.

Fordeling af pladser

Referencer

Eksterne henvisninger 
 Officiel hjemmeside, sider på engelsk

Parlamenter
Etableret i 1920
Parlament
Vikunja

Vikunjaen (Vicugna vicugna) er et dyr, som tilhører familien kameldyr og lever i Andesbjergene i Sydamerika.
Dyret når en mankehøjde mellem 75 og 85 centimeter og vejer mellem 35 og 65 kg. Vikunjaens pels er ret langhåret og er gulbrun på ryggen, mens den er hvid på strube og bryst. Hovedet er lidt kortere end hos dens slægtning guanakoen, mens ørerne er lidt længere. Den leverer en meget fin uld, som er meget dyr, idet vikunjaen kun kan klippes hvert tredje år og man skal indfange de vildtlevende dyr først.

På grund af den fine uld har dyret været efterstræbt i mange år og var ved at være truet, da det blev beskyttet gennem lovgivning i 1974, hvor bestanden blev anslået til at være omkring 6.000 dyr. Fredningen har hjulpet, idet der nu skønnes at være omkring 350.000 dyr.

Referencer

Eksterne links 

Sydamerikas fauna
Kameler og lamaer
Miniaturschauanlage Klein-Vogtland

Miniaturschauanlage Klein-Vogtland er en miniaturepark i Adorf/Vogtl. i Sachsen, hvor der er opsat originaltro skalamodeller fra Vogtland.

De detaljerede modeller i størrelsesforholdene 1:25 eller 1:100 er placeret i en botanisk have. Seværdighederne tæller blandt andre indgangen til Drachenhöhle Syrau, den hollandske vindmølle samme sted, Bismarcksäule på Kemmler og udsigtstårnet på Kapellenberg. Byen Plauen er repræsenteret med sit gamle rådhus, Johanniskirche og Nonnenturm, det eneste bevarede tårn fra bymuren.

Eksterne henvisninger 

 Officiel hjemmeside 

Miniatureparker
Seværdigheder i Tyskland
Blekendorf

Blekendorf er en by og kommune i det nordlige Tyskland, beliggende i Amt Lütjenburg i den nordøstlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Blekendorf er beliggende ved Bundesstraße 202 omkring 4 km øst for von Lütjenburg ved Hohwachter Bucht. I kommunen ligger ud over Blekendorf, landsbyerne Friederikenthal, Futterkamp, Kaköhl, Nessendorf, Rathlau, Sechendorf og Sehlendorf.

Den ligger i et bakket morænelandskab med bakker op til 110 moh. Omkring Sehlendorfer Binnensee findes et 230 ha. stort Landskabs- og Naturschutzgebiet.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Deniz Baykal

Deniz Baykal (født 20 juli 1938, død 11. februar 2023) var en tyrkisk politiker fra det Republikanske Folkeparti(CHP). Han var minister og partiformand for CHP tre gange. Han sad i parlamentet i perioderne 1973 til 1980 og 1987 til 1999 og igen fra 2002. Han var også vicepræsident i Socialistisk Internationale mellem 2003 og 2008.

Politikere fra Tyrkiet
Sorin Cîmpeanu

Sorin Mihai Cîmpeanu (Udtalelse: soˈrin miˈhaj kɨmˈpe̯anu, født 18. april 1968, Bukarest) er en rumænsk politiker, han er tidligere uddannelsesminister og siden 5. november 2015, den fungerende premierminister for Rumænien, efter at præsident Klaus Iohannis accepterede premierminister Ponta's tilbagetrædelse. Klaus Iohannis's udnævnelsen af Sorin Cîmpeanu anses som en lappeløsnings foranstaltning, indtil en ny kandidat er valgt til posten.

Referencer 

Politikere fra Rumænien
Personer fra Bukarest
Teruyuki Noda

(født 15. maj 1940 i Mie-præfekturet, Japan, død 18. september 2022) var en japansk komponist, pianist, professor og dirigent.

Noda studerede komposition, direktion og klaver på Tokyo National University of Fine Arts and Music hos bl.a. Akio Yashiro.

Han skrev 4 symfonier, orkesterværker, kammermusik, vokalværker, klaverstykker og instrumentalmusik for mange instrumenter.

Udvalgte værker 

 Symfoni "I en bevægelse" (1963) - for orkester
 Symfoni nr. 1 (1966) - for orkester
 "Koral-Symfoni" (1968) - for kor og orkester
 Symfoni nr. 2 (1982-1983) - for orkester
 Symfoniske fragmenter" (1964) - for orkester
 "Karneval" (1989) - for orkester
 "Symfonisk fresco" (1987) - for orkester

Kilde 
 Om Teruyuki Noda på musicweb-international.com
 Teruyuki Noda -Official Site-
 E World Japan

Komponister fra Japan
Dirigenter
Pianister
Professorer fra Japan
Johann Cilenšek

Johann Cilensek (født 4. december 1913 i Oberlausitz - død 14. december 1998 i Erfurt Tyskland) var en tysk komponist, pianist og organist.

Cilensek studerede komposition og orgel på Leipzigs musikkonservatorium hos bl.a. Johann Nepomuk David.

Han komponerede fem symfonier, orkesterværker, kammermusik, vokalmusik, instrumentalmusik for mange instrumenter etc. Cilensek underviste efter anden verdenskrig på Franz Liszt academy of Music i Weimar.

Udvalgte værker 

 Symfoni nr. 1 (1954) - for orkester
 Symfoni nr. "Symphony with Funeral Music" (1956) - for orkester
 Symfoni nr. 3 (1957) - for orkester
 Symfoni nr. 4 "for String Orchestra" (1958) - for strygeorkester
 Symfoni nr. 5 "Konzertante Sinfonie" (1959) - for orkester
 Sinfonietta (1963) - for orkester

Kilde 
 Om Johann Cilensek på musicweb-international.com 

Komponister fra Tyskland
Organister fra Tyskland
Pianister fra Tyskland
Lærere
Karl-Rudi Griesbach

Karl-Rudi Griesbach (født 14. juni 1916 i Breckerfeld, død 8 maj 2000 i Dresden, Tyskland) var en tysk komponist, lærer og professor. Griesbach studerede komposition på Musikkonservatoriet i Köln.

Hans komponistvirksomhed blev afbrudt, da han i 1941 blev rekrutteret som soldat. Griesbach blev i slutningen af Anden Verdenskrig (1944) taget som russisk krigsfange, men blev løsladt i (1949). Han slog sig herefter ned i Dresden, hvor han underviste og senere blev professor på Dresden Musikhochscule (1952-1981).

Griesbach har skrevet 3 symfonier, operaer, scenemusik, vokalmusik, kammermusik, klaverstykker etc. Han komponerede i alle genre indenfor klassisk musik, og var i sit tonesprog melodisk og traditionel, men også moderne med inspiration fra komponister såsom Bela Bartok og Arnold Schönberg.

Udvalgte værker 

 Lille Symfoni (nr. 1) (1950) - for orkester
 Symfoni nr. 2 "Afrikansk" (1963) - for orkester
 Symfoni nr. 3 "(67) "Til minde om den store socialistiske oktober revolution" (1967) - for orkester
 "Columbus" (1958) - opera 
 "Ostinat" (1976) - for orkester
 "Partita" (1986) - for klaver

Kilde 
 Om Karl-Rudi Griesbach på musicweb-international.com

Komponister fra Tyskland
Professorer fra Tyskland

Tyskere i 1900-tallet
Parlamentsvalget i Burma 2015

Parlamentsvalget i Burma 2015 blev afholdt i Burma den 8. november 2015. Valget finder sted i alle dele af Burma, og omfatter begge Burmas parlamentariske kammer, 330 ud af 440 pladser skal vælges til underhuset(Huset for repræsentanter) og 168 ud af 224 til underhuset(Huset for nationaliteter), resten af pladserne er tildelt militæret i henhold til Burmas valglove.

I 2010 besluttet Burmas militærjunta, som indtil da i 25 år havde holdt på magten, at der skulle være en civil ledet regering. Der var i 2010 valg i Burma, men dette blev erklæret udemokratisk, valget i 2015 betegnes derfor som det første demokratiske valg i 25år.

Valgresultat

Referencer 

Politiske valg i Burma
Burma 2015
Of the Wand & the Moon

Of the Wand & the Moon er et musikalsk projekt af Kim Larsen inden for neofolk genren.
Kim Larsen spillede oprindeligt i doom metal-bandet Saturnus som guitarist, men forlod gruppen i 1999 og debuterede med Of The Wand & the Moon samme år. OTWATM er et overvejende akustisk melankolsk projekt, som bagmanden selv beskriver som inspireret af ”alkohol, runer og misantropi” .  Musikken består mest af akustisk guitar, atmosfæriske keyboard flader og afdæmpet trommespil.
Især den femte plade kaldet The Lone Descent fra 2011 er blevet rost som et mesterværk og i Politiken beskrevet som:  ” ’The Lone Descent’ er en bjergtagende lyd af industriel styrke og menneskelig sårbarhed pustet ind i neofolkens tusmørke.”

Diskografi

Udgivelser

Of The Wand and The Moon har som pioner inden for genren i Danmark inspireret andre danske neofolk grupper som Othala og Subfinal. Of the Wand & the Moon har også opnået betydelig opmærksomhed i udlandet .

Kilder

Eksterne kilder
Officielle
Officiel hjemmeside
Officiel :Of The Wand & The Moon: Myspace
Officiel :Of The Wand & The Moon: Facebook
Officiel :Of The Wand & The Moon: iTunes

Anmeldelser
Anmeldelse af koncert på Roskilde Festival
Anmeldelse af The Lone Descent (Engelsk)
 Anmeldelse af The Lone Descent i Gaffa

Folkemusikgrupper fra Danmark
Musikgrupper fra 1999
Viktor Hald Thorup

Viktor Hald Thorup (født 14. august 1994 i Slagelse) er en dansk inline- og skøjteløber, som tidligere var bosat i Toulouse, Frankrig. Han er indehaver af de danske rekorder på 1500, 3000 og 5000 meter. Han blev nummer 6 på 5000 meter ved Junior-VM i Collalbo, Italien 2013.

Personlige rekorder 
 500 meter:	38,74	10. januar 2015	Chelyabinsk (Rusland)
 1000 meter:	1.16,24	1. februar 2014	Inzell (Tyskland)
 1500 meter:	1.50,43	27. oktober 2013 Salt Lake City (USA) Dansk rekord
 3000 meter:	3.51,00	10. oktober 2015	Inzell (Tyskland) Dansk rekord
 5000 meter:	6.31,43	13 december 2014 Heerenveen (Holland) Dansk rekord
 10000 meter:	14.36,94 1. december 2013 Astana (Kasakhstan)

Eksterne henvisninger 
 

Skøjteløbere fra Danmark
Personer fra Slagelse
Hurtigløb på skøjterløbere fra Danmark
Deltagere for Danmark ved vinter-OL 2018
Højvandsmærke

Et højvandsmærke (el. højvandssten) angiver det højeste niveau af oversvømmelser. Højvandsmærker findes flere steder i kystområder. De kan føres tilbage til det gamle Egypten, hvor oversvømmelser er blevet målt til planlægningsformål  Efter stormfloden i 1872 blev der i Danmark rejst talrige højvandsmærker.

Udformningen af mærkerne kan være forskellig. Ud over de indskrifter, der blev hugget i eksisterende bygninger eller monumenter, findes der også opmalede indskrifter eller paneler af metal, sten eller træ. En vandret linje dokumenterer oversvømmelsens højdepunkt. Mange steder findes højvandsmærker fra forskellige år over hinanden. Nøjagtigheden af højvandsmålinger skal dog ofte ses med forsigtighed.

Forskellige højvandsmærker

Eksterne henvisninger

Noter 

Hydrologi
Måleinstrumenter
Monumenter
Før Vesterherred

Før Vesterherred (også: Vesterherred) var et herred i det vestlige Nordfrisland i Sønderjylland. Herredet omfattede geografisk den vestlige del af øen Før (Vesterland-Før) og øen Amrum. Sammen med  List på Sild og dele af Rømø dannede Før Vester Herred før 1864 de kongerigske enklaver, som hørte til Ribe Amt.

Allerede i Kong Valdemars Jordebog fra 1231 skelnes mellem Før Østerherred og Før Vesterherred (Føør østærhæreth et wæstærhæreth).

Noter

Litteratur 
 O. Nielsen: Liber Census Daniæ. Kong Valdemar den Andens Jordebog ; G.E.C. Gads forlag, København 1873

Herreder i Sydslesvig
Amrum
Før
In Between Dreams

In Between Dreams er det tredje studiealbum fra den amerikanske singer-songwriter Jack Johnson. Det blev udgivet via  Brushfire Records i 2005 og modtog blandede anmeldelser.

På albumcoveret er afbildet et mangotræ, der referer til det pladestudie hvor In Between Dreams blev indspillet. Der er også en reference til mangotræet i sangen "Better Together."

Spor 
Alle sange er skrevet af Jack Johnson, medmindre andet er noteret.

Hitlister

Referencer

Eksterne henvisninger 
In Between Dreams på Discogs

Jack Johnson-album
Album fra 2005
Domænegård

Domænegård er navnet på 36 gårde i Sønderjylland, som det preussiske styre erhvervede i årene 1896 til 1916 som led i fortyskningen i grænseområderne. Tyske domænegårde kendes også fra Tysklands daværende polske og franske grænseområder. Ordet domæne er afledt af det franske domaine de l’état, som betyder statsgods.

Baggrund
Efter krigen i 1864 overgik Slesvig til Prøjsen, som efterhånden indledte en massiv fortyskningspolitik. Mange unge danskere valgte at forlade regionen. En del flyttede over den nye grænse til Danmark, andre udvandrede til bl.a. Nordamerika. Det skønnes, at cirka 60.000 danske slesvigere emigrerede frem til år 1900. Stærkt medvirkende til dette var den tyske treårige værnepligt. Resultatet var, at mange landbrugsejendomme stod tomme. Situationen åbnede imidlertid en mulighed for det prøjsiske styre, som opkøbte gårde og forpagtede dem ud, mod en beskeden afgift til nyankommne, hvervede tyske bønder. Forpagterne skulle være politisk aktive for den tyske bevægelse, skulle ansætte tyske medarbejdere og være engagerede landmænd, der kunne drive en mønstergård. Der kunne være op til 80 personer tilknyttet en domænegård. Resultatet var, at andelen af tyske stemmer steg markant i områder med domænegårde. Påfaldende mange opkøbte gårde brændte ned, hvorefter nye gårde i typisk tysk byggestil blev opført på samme sted. Gårdene blev dermed et middel i den dansk-tyske nationalitetskonflikt og indledte den såkaldte jordkamp. Danske sønderjyder reagerede i 1898 med oprettelsen af Foreningen af 5. Oktober 1898 (Oktoberforeningen), for at hjælpe dansksindede landmænd med lån, så de kunne holde jorden på danske hænder. Oktoberforeningen blev senere til Nordslesvigsk Kreditforening. I 1913 blev Landeværnet oprettet. Den danske politiker H.P. Hanssen opfordrede til at standse udvandringen for at bevare ejendomsretten til gårdene.

Efter 1920 overgik de 36 sønderjyske domænegårde til den danske stat. De fik danske bestyrere og kom efterhånden i privat eje.

Litteratur 
 Historisk Samfund for Sønderjylland: Sønderjylland A-Å, Aabenraa 2011, side 80/81

Noter

Eksterne henvisninger
 Jyllands Posten: Sønderjyllands tyske gårde
 Information.dk: Mathias, Ahmed og kampen om jorden
 Vejen kommune: Tyske domænegårde i Sønderjylland 
 Fortegnelse over de sønderjyske domænegårde 

Sønderjyllands historie
Landbohistorie
Bygninger, konstruktioner og anlæg i Sønderjylland (i Danmark)
Midt i en løbetid

Midt i en løbetid er debutalbummet fra den danske popgruppe Rollo & King. Det blev udgivet i den 29. november 2000. Albummet indeholdt ti sange, hvoraf singlen "Ved Du Hvad Hun Sagde?" var den mest succesfulde. Den danske sange Signe Svendsen sange vokal på denne, og på sangen "Dyt I Bamsen", hvor jazzmusikeren Jesper Riis spillede messingblæser. Øyvind Ougaard spiller harmonika på "Seje Drenge".

Albummet fik kun én ud af seks stjerner i musikmagasinet GAFFA.

Spor 
 "Ved Du Hvad Hun Sagde?" featuring Signe Svendsen - 4:18
 "Fodformede Gekkosko" - 3:45
 "Dyt I Bamsen" - 3:41
 "Fjernsyn For Dig" - 3:52
 "Smukke Jane" - 3:14
 "Er Du Til Noget?" - 3:52
 "Plageånden" - 3:58
 "Seje Drenge" - 4:28
 "Sol Over Bellevue" - 3:44
 "Ved Du Hvad Hun Sagde? (Club Mix)" - 3:46

Referencer

Eksterne henvisninger 
Midt i en løbetid på Discogs

Rollo & King-album
Debutalbum fra 2000
Debutalbum fra Danmark
Det nye kuld

Det nye kuld er det andet og sidste studiealbum fra den danske popgruppe Rollo & King. Det blev udgivet i 2001 og indeholder deres bidrag til Dansk Melodi Grand Prix 2001, "Der Står Et Billed Af Dig På Mit Bord". De vandt denne konkurrence med sangen og opnåede herefter en andenplads ved Eurovision 2001 med den engelske udgave af sangen "Never Ever Let You Go". Den danske udgave nåede #1 på Tracklisten og den engelske nåede #3 på Tracklisten.

Spor 
 "Søndagsbasser Med Birkes" - 3:01
 "Kvinder & Mænd Som Os" - 3:13
 "Nu Ka' Du Ikke Snakke Udenom" - 3:28
 "Dobermann" - 3:18
 "Han Får For Lidt" - 2:50
 "Heidi Ho" - 2:51
 "Der Står Et Billed Af Dig På Mit Bord" - 3:02
 "Stakkels Mig" - 3:19
 "Grill Party" - 3:03
 "Ud & Se På Damer" - 3:18
 "Hånden På Hjertet" - 2:51
 "Never Ever Let You Go" - 3:00

Referencer

Eksterne henvisninger 
Det nye kuld på Discogs

Rollo & King-album
Album fra 2001
Get a Life Selv

Get a Life Selv er et studiealbum udgivet i 2003 af Bossy Bo og Jazzy H under navnet Hustlerne. De havde begge været en del af den danske rapgruppe Østkyst Hustlers, men da Nikolaj Peyk havde forladt gruppen i 1998, regnes albummet ikke nødvendigvis blandt Østkyst Hustlers' diskografi.

Baggrund 
Efter det forgangne albums lunkne anmeldelser, havde Nikolaj Peyk valgt at forlade gruppen Bossy Bo og Jazzy H havde brugt to år på at skrive materialet til det nye album færdigt, efter Peyks exit. Det lå herefter hos pladeselskabet Sony i 3 år, før deres kontrakt udløb, da selskabet ikke troede på at rap kunne sælge mere. De to tilbageværende medlemmer udgav albummet via det lille selskab ArtPeople. Det blev dog kun solgt i 3.000 eksemplarer, bl.a. fordi det ikke blev distribueret til forhandlerne.

Spor 
 "Action"
 "Din Mor"
 "Kør Ordentligt"
 "Get A Life"
 "Hvad Fa´en Skal Man Sige"
 "God Haardag"
 "Stadigvæk Cool"
 "Hvordan Går Det"
 "Gå Ind Og Sov"
 "Det Var Dengang"
 "Vin & Tobak"
 "Lige Nu"

Personel 
 Bossy Bo - rap, tekst, baggrundsvokal, keyboards (spor 4, 6 og 8), producer (spor 5 og 12), programmering (spor 1-9 og 12)
 Jazzy H - rap, tekst
 Jacques Pedersen - akustisk guitar
 Halfdan E - baggrundsvokal (spor 1, 2 og 9), bas (spor 1, 4 og 7-9), guitar (spor 4 og 9) keyboards (spor 1-3, 6, 7 og 9-11), producer (spor 1-4 og 6-11), programmering (spor 1-4 og 6-11)
 Nikolaj Teinvig - guitar (spor 1-9 og 11), baggrundsvokal (spor 10)
 Wili Jønsson - baggrundsvokal (spor 9)
 Carsten Jul - elektrisk klaver
 Jacob Eriksen - guitar (spor 12)
 Christian Thylstrup - coverart, foto
 Anders Matthesen - vokal og baggrundsvokal (spor 5, 9, 10 og 12)
 Lone Selmer - vokal og baggrundsvokal (spor 12)
 Morten Munch - mix

Referencer

Eksterne henvisninger 
 Get a Life Selv på Discogs

Østkyst Hustlers-album
Album fra 2003